Η θεραπεία ενός παιδικού κατάγματος, ξεκινά από τη στιγμή του τραυματισμού. Σε περίπτωση υπόνοιας κατάγματος στη σπονδυλική στήλη, απαγορεύεται η οποιαδήποτε μετακίνηση του παιδιού, ενώ σε περίπτωση ενός απλού κατάγματος, η περιοχή πρέπει να ακινητοποιείται πρόχειρα με ένα ξύλο, για μείωση του πόνου, μέχρι το παιδί να μεταφερθεί σε έναν παιδοορθοπαιδικό για εξειδικευμένες εξετάσεις. Οι παιδοορθοπαιδικοί, για τη διαχείριση ενός κατάγματος, ανάλογα με το είδος του, εφαρμόζουν τις ακόλουθες πρακτικές:  Απλά μη παρεκτοπισμένα κατάγματα: Ακινητοποίηση με νάρθηκα ή γύψο, για 3-4 εβδομάδες όταν το κάταγμα είναι στο χέρι και για 6-8 εβδομάδες όταν το κάταγμα είναι στο πόδι.  Παρεκτοπισμένα κατάγματα: Ανάταξη με γενική αναισθησία. Ενδοαρθρικά κατάγματα: Κλειστή ανάταξη ή χειρουργική επέμβαση.